เป็นคนประจำเดือนมาไม่ปกติ ได้กินยาเลื่อนประจำเดือนแล้วมีเพศสัมพันธ์ครั้งล่าสุดวันที่ 27 พ.ค. ไม่ได้ป้องกันแต่หลั่งนอก ประเดือนมาวันที่ 28 พ.ค. -1 มิ.ย. ตรวจการตั้งครรภ์แล้วขึ้นแค่ขีดเดียว วันนี้ 4 ก.ค. มีเลือดออกกะปริบกะปรอย และหยุดไหลไป สงสัยว่าเป็นเลือดล้างหน้าเด็กรึเปล่า มีตกขาว จะท้องไหมคะ
สวัสดีค่ะ หากประจำเดือนมาล่าสุด 28 พค.จนถึงปัจจุบันยังไม่มา อาจเข้าข่ายประจำเดือนมาช้า ซึ่งอาจเกิดจากการการตั้งครรภ์ความเครียด การพักผ่อนน้อย โรคไทรอยด์พังผืดในมดลูกกรณีเคยขูดมดลูก ความผิดปกติในรังไข่ เช่นมีถุงน้ำในรังไข่ส่วนเลือดออกกระปริดกระปรอยทางช่องคลอดที่ไม่ใช่ประจำเดือนอาจเกิดจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนเลือดล้างหน้าเด็กเป็นเลือดที่ออกจากช่องคลอดตามหลังการปฏิสนธิ 2 สัปดาห์ อาจเป็นเลือดออกเล็กน้อยแล้วหยุดไปได้เอง ไม่ได้เกิดในทุกคนแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่ ชุดตรวจการตั้งครรภ์ทางปัสสาวะให้ผลบวกได้ 10-14 วันหลังมีการปฏิสนธิ หากไม่แน่ใจผลตรวจ สามารถไปยืนยันที่รพ.ได้การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์ค่ะ